1950 m. Didžiosios Britanijos Grand Prix
1950 m. Didžiosios Britanijos Grand Prix (angl. The Royal Automobile Club Grand Prix d'Europe Incorporating The British Grand Prix) buvo pirmosios FIA organizuotos Formulės 1 čempionato lenktynės ir pirmos 1950 m. sezono lenktynės, kurios vyko 1950 m. gegužės 13 dieną Silverstouno trasoje. Lenktynes sudarė 70 ratų, o jas laimėjo italas Giuseppe Farina su Alfa Romeo automobiliu. Antrą ir trečią vietas užėmė kiti Alfa Romeo lenktynininkai atitinkamai Luigi Fagioli ir Reg Parnell. Lenktynes stebėjo tokios asmenybės kaip Didžiosios Britanijos karalius Jurgis VI, karalienė Elžbieta, princesė Margarita ir kiti to meto karališkos šeimos nariai. Lenktynėse dalyvavo 4 Alfa Romeo, 7 Maserati, 5 English Racing Automobiles, 5 Talbot-Lago ir 2 Alta automobiliai. Šiose lenktynėse dėl finansinių nesutarimų su FIA nedalyvavo Ferrari komanda.